Document ID: 32014D0848

KOMMISSIONENS GENNEMFØRELSESAFGØRELSE
af 26. november 2014
om ændring af afgørelse 2010/4/EU, Euratom om bemyndigelse af Bulgarien til at anvende statistikker for år forud for næstsidste år og til at anvende en tilnærmelsesvis vurdering ved beregningen af grundlaget for de egne momsindtægter
(meddelt under nummer C(2014) 8929)
(Kun den bulgarske udgave er autentisk)
(2014/848/EU, Euratom)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til traktaten om oprettelse af Det Europæiske Atomenergifællesskab,
under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 4, stk. 4, og artikel 6, stk. 3, andet led,
efter høring af Det Rådgivende Udvalg for Egne Indtægter, og
ud fra følgende betragtninger:
(1)
Bulgarien er nu i stand til at anvende nationalregnskaber for det næstsidste år forud for det regnskabsår, for hvilket grundlaget for momsindtægterne skal beregnes, med henblik på fordelingen af transaktioner på statistiske kategorier, jf. artikel 4, stk. 4, i forordning (EØF, Euratom) nr. 1553/89. Det er ikke længere nødvendigt at bemyndige Bulgarien til at anvende nationalregnskaber for år forud for det næstsidste år for regnskabsårene efter 2013. Artikel 1 bør derfor tidsbegrænses til 31. december 2013.
(2)
I henhold til artikel 390a i Rådets direktiv 2006/112/EF (2) kan Bulgarien på de betingelser, der var gældende i medlemsstaten på datoen for dennes tiltrædelse, fortsætte med at fritage international personbefordring som omhandlet i bilag X, del B, nr. 10), til direktivet, så længe der gøres brug af den samme fritagelse i en af de medlemsstater, som tilhørte Fællesskabet pr. 31. december 2006; disse transaktioner skal tages med i beregningen af grundlaget for de egne momsindtægter.
(3)
Bulgarien har anmodet Kommissionen om bemyndigelse til at anvende en tilnærmelsesvis vurdering ved beregning af grundlaget for de egne momsindtægter, da landet ikke er i stand til at foretage en præcis beregning af grundlaget for de egne momsindtægter i forbindelse med de transaktioner, der er anført i bilag X, del B, nr. 10), til direktiv 2006/112/EF. En sådan beregning ville medføre en administrativ byrde, som vil være urimelig i forhold disse transaktioners indvirkning på Bulgariens samlede grundlag for de egne momsindtægter. Bulgarien er i stand til at foretage en beregning ved brug af en tilnærmelsesvis vurdering for denne kategori af transaktioner. Bulgarien bør derfor bemyndiges til at beregne grundlaget for de egne momsindtægter ved brug af en tilnærmelsesvis vurdering.
(4)
Af hensyn til gennemsigtigheden og retssikkerheden bør denne bemyndigelse være tidsbegrænset.
(5)
Kommissionens afgørelse 2010/4/EU, Euratom (3) bør derfor ændres -
VEDTAGET DENNE AFGØRELSE:
Artikel 1
I afgørelse 2010/4/EF, Euratom foretages følgende ændringer:
1)
Artikel 1 og 2 affattes således:
»Artikel 1
Bulgarien bemyndiges med henblik på fordeling pr. sats som omhandlet i artikel 4, stk. 4, i Rådets forordning (EØF, Euratom) nr. 1553/89 til fra den 1. januar 2009 til den 31. december 2013 at anvende tal fra nationalregnskaberne fra næstsidste eller tredjesidste år forud for det regnskabsår, for hvilket grundlaget for de egne momsindtægter skal beregnes.
Artikel 2
Bulgarien bemyndiges med henblik på beregning af grundlaget for de egne momsindtægter fra den 1. januar 2009 til den 31. december 2018 til at anvende en tilnærmelsesvis vurdering for international personbefordring som omhandlet i bilag X, del B, nr. 10), til direktiv 2006/112/EF.«
2)
Artikel 3 udgår.
Artikel 2
Denne afgørelse er rettet til Republikken Bulgarien.
Udfærdiget i Bruxelles, den 26. november 2014.

Labels: 2
19
8
3
18
15